**Farské oznamy**

**Tretia veľkonočná nedeľa B (18. 4. 2021)**

|  |  |  |
| --- | --- | --- |
| Pondelok | Pondelok po 3. veľkonočnej nedeli  | 18.05 |
| Utorok | Utorok po 3. veľkonočnej nedeli | 7.00 |
| Streda | Streda po 3. veľkonočnej nedeli | 18.05 |
| Štvrtok | Štvrtok po 3. veľkonočnej nedeli | 7.00 |
| Piatok | Sv. Vojtecha, biskupa a mučeníka | 18.05 |
| Sobota | Sobota po 3. veľkonočnej nedeli | 18.05 |
| Nedeľa | Štvrtá veľkonočná nedeľa | 8.00 a 10.30 online |

Ako viete, milí veriaci, vláda SR od pondelka 19.4. uvoľnila pandemické opatrenia a otec arcibiskup Zvolenský dodáva: „Je dobré, že od pondelka sa už môžeme stretnúť v chráme, hoci s obmedzeniami. Prežívanie viery v spoločenstve je omnoho plnohodnotnejšie než slávenie v online podobe. Pre veriacich je táto možnosť veľmi dôležitá: intenzívne si žiadajú, aby mohli pristupovať ku sviatostiam. Samozrejme, chápeme, že naďalej trvá vážnosť pandemickej situácie, a preto kňazov aj veriacich žiadame, aby pri sláveniach zodpovedne dodržali opatrenia a dbali na ochranu zdravia každého človeka," a pokračuje "Kvôli limitovanej účasti - budú veriaci aj naďalej oslobodení od povinnosti byť prítomní na nedeľných bohoslužbách, ktoré budú až do úplného uvoľnenia opatrení pokračovať aj cez médiá alebo sociálne siete," dodal predseda KBS. Počet veriacich v kostole je nastavený na 15m2 jeden veriaci, čo je v našom kostole 13 ľudí. Prosím o prijatie týchto podmienok, vzájomnú úctu a rešpekt i pochopenie, ak by niekto musel zostať vonku, lebo sa nezmestí dovnútra. Pre tých, ktorí budú chcieť prijať Pána Ježiša v Eucharistii, čo vrelo odporúčam, budem dávať sv. prijímanie v nedeľu o 9.00hod. a prosím o dodržiavanie rozostupov pri čakaní na sv. prijímanie i počas rozdávania, ale ešte raz vás chcem povzbudiť k prijatiu Krista i vo sviatostnej podobe ako lekára i liek duše i tela.

Sv. omša v sobotu o 18.05 bude vyhradená pre veriacich z Oblazova, ale bude slúžená v kostole v Kotešovej, aby sa do chrámu mohli zmestiť viacerí veriaci. Ďakujem za porozumenie.

Začína týždeň modlitieb za duchovné povolania. Veriaci, ktorí sa zúčastnia tento týždeň na verejnej pobožnosti za kňazské a duchovné povolania, môže za obvyklých podmienok získať úplné odpustky.

Na budúcu nedeľu bude zbierka na seminár.

Druháci a tretiaci z našej školy vyzbierali v rámci pôstnej aktivity 35 eur na pomoc chudobným...ďakujem im.

Ak by sa chcel niekto vyspovedať. Nech sa ozve na farský úrad č.t. 0415575636

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Zostávame spojení v modlitbe tento týždeň vás teda tak viac prosím modliť sa za duchovné povolania. Žehnám vám do ďalšieho týždňa.